Държавен вестник, бр. 1, 2026 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  1
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 365
ОТ 29 ДЕКЕМВРИ 2025 Г.
за създаване на Специализирана оперативна 
група за анализ и противодействие на изпи­
рането на пари
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава Специализирана опе­
ративна група за анализ и противодействие 
на изпирането на пари, наричана по-нататък 
„Групата“.
(2) Групата е разположена в Главна дирек­
ция „Национална полиция“ на Министерство­
то на вътрешните работи.
Чл. 2. (1) Групата подпомага координация 
и взаимодействие между компетентните дър­
жавни структури при прилагането на мерки 
за анализ и противодействие на изпирането 
на пари.
(2) Групата осъществява дейността си чрез 
координация и взаимодействие между Главна 
дирекция „Национална полиция“ и Главна ди­
рекция „Борба с организираната престъпност“ 
на Министерството на вътрешните работи, 
компетентните специализирани дирекции на 
Държавна агенция „Национална сигурност“, 
Националната агенция за приходите и Аген­
ция „Митници“.
(3) Компетентните специализирани ди­
рекции на Държавна агенция „Национална 
сигурност“ подпомагат дейността на Групата 
съобразно законовата си компетентност, като 
за целта се определя лице за контакт.
(4) За осигуряване на дейността на Група­
та ръководителите на структурите по ал. 2 
определят служители с необходимата компе­
тентност на ротационен принцип.
(5) Служителите по ал. 4 извършват дей­
ността си в Групата в рамките на своята 
компетентност при спазване на действащото 
законодателство.
(6) Общото ръководство при координацията 
и взаимодействието в Групата се осъществява 
от ръководен служител от Главна дирекция 
„Национална полиция“ на Министерството на 
вътрешните работи, определен със заповед от 
министъра на вътрешните работи.
Чл. 3. (1) За осигуряване на дейностите 
на Групата в Главна дирекция „Национална 
полиция“ на Министерството на вътреш­
ните работи се използва съществуващата 
и/или се изгражда нова комуникационно-ин­
формационна система, в която се обработва 
информация, предоставена от структурите 
по чл. 2, ал. 2.
(2) В комуникационно-информационната 
система по ал. 1 може да се обработва и 
информация, предоставена от други минис­
терства и ведомства.
(3) Групата има достъп до информацион­
ни фондове на министерства и ведомства по 
установения за това законов ред.
Чл. 4. Дейностите и организацията на 
работа на Групата се определят с правила, 
утвърдени от министъра на вътрешните работи, 
председателя на Държавна агенция „Нацио­
нална сигурност“, изпълнителния директор 
на Националната агенция за приходите и 
директора на Агенция „Митници“.
Чл. 5. Логистичното осигуряване на Гру­
пата се осъществява от Главна дирекция 
„Национална полиция“ на Министерството 
на вътрешните работи.
Чл. 6. Разходите за осъществяване на 
дейността на Групата са за сметка на утвър­
дените разходи по бюджетите на съответните 
разпоредители с бюджет.
Заключителни разпоредби
§ 1. Постановлението се приема на ос­
нование чл. 105, ал. 2 от Конституцията на 
Република България.
§ 2. Изпълнението на постановлението се 
възлага на министъра на вътрешните работи, 
председателя на Държавна агенция „Нацио­
нална сигурност“, изпълнителния директор 
на Националната агенция за приходите и на 
директора на Агенция „Митници“.
§ 3. В едномесечен срок от влизането в сила 
на постановлението ръководителите по чл. 2, 
ал. 2 и 3 определят служители, ангажирани в 
изпълнение на съответните дейности.
§ 4. В едномесечен срок от влизането в сила 
на постановлението министърът на вътрешни­
те работи, председателят на Държавна агенция 
„Национална сигурност“, изпълнителният 
директор на Националната агенция за при­
ходите и директорът на Агенция „Митници“ 
определят служители за контакт с Групата.
§ 5. В двадесетдневен срок от влизането в 
сила на постановлението министърът на вът­
решните работи, председателят на Държавна 
агенция „Национална сигурност“, изпълни­
телният директор на Националната агенция 
за приходите и директорът на Агенция „Мит­
ници“ утвърждават правила за дейностите и 
организацията на работа на Групата.
Министър-председател: 
Росен Желязков
Главен секретар на Министерския съвет: 
Габриела Козарева
7872